הערות מוצר עבור HP Officejet/HP Officejet Pro

## הערות מוצר למדפסות HP Officejet J5700 All-in-One ו-HP Officejet Pro K5300/K5400

## עבור Microsoft® Windows 2000, Windows® XP, ו-Windows Server 2003

מסמך זה כולל הערות עדכניות, עצות לפתרון בעיות ומידע שימושי נוסף, שעשויים שלא להיות זמינים באזורים אחרים של התוכנה או של התיעוד.

### נושאים

1. בעיות התקנה והסרה

2. בעיות מוכרות נוספות

3. בעיות HP All-in-One

4. בעיות מוכרות בתוכנות מסוימות

5. קבלת מידע נוסף

6. הצהרות משפטיות

### 1. בעיות התקנה והסרה

#### במהלך התקנת החומרה הראשונית, אין לכבות את ההתקן או לנתק את הכבלים כל עוד תוכנית ההתקנה פועלת.

אם כבר חיברת את כבל ה-USB והפעלת את ההתקן, אל תכבה את ההתקן או תנתק את הכבל כל עוד תוכנית ההתקנה פועלת. אם תכבה את ההתקן או תנתק את הכבל, תוכנית ההתקנה לא תסיים את פעולתה.

#### סמל ההתקן לא נוצר לאחר התקנת USB

אם חיברת את ההתקן למחשב באמצעות כבל USB, ודא שהכבל מחובר כהלכה ושההתקן מופעל. במידת הצורך, אתחל את מערכת ההפעלה.

אם המערכת עדיין אינה מזהה את ההתקן, הכנס את התקליטור Starter לכונן התקליטורים, לחץ על Utilities (תוכניות עזר), ולאחר מכן לחץ על Uninstall (הסרת התקנה). לאחר שהסרת ההתקנה הושלמה, אתחל את המחשב והתקן את התוכנה מחדש.

#### בחלק ממערכות Windows יש לאתחל את המחשב לאחר ההתקנה

אם תוצג הודעה המורה לך לעשות כן, אתחל את המערכת לאחר ההתקנה.

אם לא תאתחל את המערכת, ייתכן שלא תוכל להדפיס ושיישומים מסוימים לא יפעלו כהלכה. זאת מכיוון שתוכנית ההתקנה תעדכן קבצי רשת בשעת חיבור לרשת, ותשדרג את Microsoft Windows installer לגרסה 2.0 אם המערכת שלך משתמשת בגרסה ישנה יותר. פעולות אלה דורשות את אתחול המערכת.

#### התקנה באמצעות הרשת אינה מצליחה לאתר קבצים מסוימים במערכות Windows מסוימות

בשעת התקנת ההתקן באמצעות הרשת, אם נתיב הרשת שציינת (כשהוצגה הודעה מתאימה) ארוך במיוחד, ההתקנה לא תצליח לאתר קובצי התקנה מסוימים.

זוהי מגבלה של מערכת ההפעלה. היא יכולה לתמוך במספר מוגבל של תווים בנתיב המלא (כולל שם הקובץ) שציינת.

כדי לפתור בעיה זו, מפה את כונן הרשת אם טרם עשית כן. או ברר עם מנהל המערכת שלך אם הקבצים זמינים בכונן רשת שנתיבו קצר יותר.

#### התקנה ושימוש בתוכנה במחשב שפועלת בו תוכנת חומת-אש

תוכנת חומת-אש מגינה על המחשב מפני פריצות. עם זאת, התוכנה עלולה למנוע את התקנת ההתקן. כדי להתקין את ההתקן, נסה לבצע אחת מהפעולות הבאות:

- השתמש באפשרות discovery (גילוי) שב-installer, המאפשרת לזהות את ההתקן הספציפי בעזרת כתובת ה-IP הייחודית שלו.

- נטרל את חומת האש זמנית במהלך ההתקנה, ולאחר מכן הפעל אותה מחדש לאחר ההתקנה.

לאחר הפעלת תוכנת חומת האש מחדש, ייתכן שיוצגו הודעות על יישומים המנסים לגשת לאינטרנט אם התקנת את תוכניות העזר 'HP Status' או myPrintMileage, או אם כתובת ה-IP של ההתקן השתנתה. היישומים הבאים קשורים לתוכניות עזר אלה:

#### הוספת התקנים חדשים לאחר התקנת התוכנה

לאחר שהתקנת בהצלחה את התוכנה במחשב בעזרת ה-installer, השלם את הצעדים הבאים:

1. סגור את כל היישומים הפעילים.

2. הכנס את התקליטור Starter לכונן התקליטורים. תפריט התקליטור מופעל אוטומטית. אם תפריט התקליטור אינו מופעל אוטומטית, לחץ על התחל, ולאחר מכן לחץ על הפעל. דפדף אל כונן התקליטורים של המחשב, לחץ על Setup.exe, ולאחר מכן לחץ על פתח. בתיבת הדו-שיח הפעל , לחץ על אישור.

3. בתפריט התקליטור, לחץ על Install (התקנה).

4. פעל לפי ההוראות שיוצגו על המסך כדי להשלים את ההתקנה. כשתוצג הודעה מתאימה, בחר באפשרות Add a device (הוסף התקן) ב-installer כדי להוסיף התקנים אחרים המחוברים ישירות למחשב או זמינים ברשת.

#### התקנת מנהלי מדפסת 64-bit

Windows XP Professional x64 Edition תומך בשתי ארכיטקטורות 64-bit. האחת מבוססת על ‪Explicitly Parallel Instruction Computing (EPIC)‬, ותומכת במעבדים ממשפחת ‪®Intel® Itanium‬. השנייה מבוססת על הרחבות 64-bit לערכת ההוראות x86, ותומכת ב-AMD64 וב-Intel Xeon עם טכנולוגיית ‪Intel Extended Memory 64(EM64T)‬.

מוצר זה תומך בפלטפורמת AMD64 x86בלבד.

חיפוש התקני רשת זמינים ב-Windows XP Starter Edition

בשעת התקנת התוכנה על מחשב שמופעל באמצעות Windows XP Starter Edition, לא ניתן להשתמש בתוכנית ההתקנה לצורך חיפוש של התקני רשת זמינים. במקום זאת, הוסף התקנים אלה באמצעות הזנה ידנית של כתובות ה-IP או כתובות החומרה (MAC) שלהם בתוכנית ההתקנה.

שימוש באשף 'זוהתה חומרה חדשה' ב-Windows 2003

בעת התקנת התוכנה על מחשב שמופעל באמצעות Windows 2003, לא ניתן להגדיר נתיב UNC (לדוגמה, ‪\\server\directory‬) למיקום מנהלי ההתקן והאשף 'זוהתה חומרה חדשה'. כדי לזהות את מיקום מנהלי ההתקן בהצלחה, מפה את מיקום כונן הרשת, ולאחר מכן דפדף למיקום זה.

### 2. בעיות מוכרות נוספות

#### בעיות בהדפסה עם הגדרות רזולוציה גבוהה ויחס התאמת גודל גדול

בשעת הדפסה ברזולוציה גבוהה (שימוש בהגדרות כגון 4800x1200 dpi אופטימלי או 1200dpi), או בשעת התאמת גודל התדפיס ליותר מ- 248% (שימוש ב-HPZoomSmart), ייתכן שתיתקל בבעיות כגון מחסור בשטח פנוי בדיסק, או שיתקבלו תדפיסים ריקים. במקום לבחור בהגדרות אלה, בחר במצב 'מיטבית' (המשתמש בטכנולוגיית PhotoREt) כדי לאפשר למנהל ההתקן להתאים אוטומטית את השילוב הטוב ביותר של מהירות ואיכות הדפסה.

#### הדפסת דפי מידע

אם תנסה להדפיס מסמך שכולל גם עמודים כתובים לאורך (אנכיים) וגם עמודים כתובים לרוחב (אופקיים) באמצעות התכונה דף מידע, התוצאות עלולות להיות בלתי צפויות . מומלץ להימנע מהדפסת מסמכים כאלה באמצעות התכונה דף מידע.

#### הדפסת סימני מים

אם התכונה 'פרישה' נבחרה כהגדרת ברירת מחדל כוללת, לא ניתן להדפיס סימני מים במסמכים גם אם מבטלים את הפעלת התכונה 'פרישה' בתוך התוכנה. זאת מכיוון שהתוכנה אינה מאפשרת לשלב סימני מים עם התכונה 'פרישה'.

#### שימוש באפשרות 'צמצם שוליים'

האפשרות 'צמצם שוליים' במנהל המדפסת מאפשרת להתקן להדפיס קרוב יותר לקצה התחתון של אמצעי ההדפסה. ניתן להשתמש באפשרות זו רק בשעת הדפסה על צד אחד של הדף.

דבר אינו מודפס בשעת הדפסה בגווני אפור על אמצעי צילום

בשעת הדפסה על אמצעי צילום, ניתן לבחור באפשרויות הדפסה בגווני אפור ודיו שחור בלבד שבכרטיסייה צילום כדי להדפיס בגווני אפור תוך שימוש בדיו ממחסנית הדיו השחורה בלבד. עם זאת, דבר לא יודפס על אמצעי הצילום.

כדי להדפיס בגווני אפור על אמצעי צילום, ודא שהאפשרות דיו שחור בלבד לא נבחרה.

טקסט מודגש וצבעוני אינו מודפס כהלכה ב-Windows 2000

בשעת הדפסה ממחשב שמופעל באמצעות Windows 2000, גופנים אסייתיים מסוימים עם הדגשה וצבע לא יודפסו כהלכה. כדי להדפיס גופנים אלה כהלכה, המר את הגופנים לגרפיקה או צור קובץ PDF של המסמך מבלי להטמיע בו את הגופנים, ולאחר מכן הדפס את המסמך.

לא ניתן להדפיס ב-Windows XP x64

אם לא ניתן להדפיס ממחשב שמופעל באמצעות Windows XP x64 ללא Service Pack 1 או עם גרסאות ישנות יותר שלService Pack 1 (כגון גרסאות הבטא 1635 ו- 1850), עדכן את המחשב ל-Service Pack החדש ביותר. למידע נוסף, בקר בכתובת http://www.microsoft.com.

מצב ארגז הכלים בסביבות רשת

בסביבת רשת בה נדרשת תקשורת בין השרת למחשבי הלקוחות, ארגז הכלים אינו יכול לנטר את ההתקן. כתוצאה מכך, ארגז הכלים לא יציג הודעות על מצב ההתקן.

### 3. בעיות HP All-in-One

#### סריקת פריטים ברזולוציה גבוהה

בשעת סריקת פריטים גדולים ברזולוציה גבוהה (כגון 2400 dpi), תהליך הסריקה עלול להימשך זמן רב והקובץ שנוצר לאחר הסריקה עלול להיות גדול מאוד (לעתים יותר מ- 2 GB). לעתים קרובות, הדבר גורם לכך שהתוכנה Photosmart אינה יכולה לעבד את הקבצים.

בשעת סריקת פריטים גדולים, השתמש ברזולוציית הסריקה האופטימלית המומלצת בתוכנה. השתמש ברזולוציה של 2400 dpi רק בשעת סריקת שקופיות ותשלילים.

תיבת הסריקה חתוכה בתצוגה המקדימה של הסריקה

בשעת סריקה של צילומים ותמונות מסוימים, תיבת הסריקה שמופיעה בתצוגה המקדימה חתוכה, כך שהתמונה שמופיעה בתצוגה המקדימה אינה שלמה. קבלה של תצוגה מקדימה כזו תגרום לתמונה הסרוקה הסופית להיחתך.

כדי למנוע חיתוך, הגדל את תיבת הסריקה ידנית.

הודעה על שגיאת אתחול/תקשורת מופיעה במהלך סריקה

אם במהלך סריקה מופיעה במחשב הודעה המתריעה שההתקן לא אותחל או שאירעה שגיאת תקשורת, כבה את תוכנת הסריקה, כבה את ההתקן, הפעל את ההתקן מחדש ובצע את הסריקה שנית. אם ההודעה מופיעה שוב, נסה לכבות את ההתקן ואת המחשב, להפעיל אותם מחדש, ולבצע את הסריקה מחדש.

אם הבעיה נמשכת, כבה את אפשרות דחיסת JPEG בתוכנת הסריקה:

1. פתח את מרכז הפתרונות במחשב.

2. לחץ על Settings (הגדרות), לחץ על Scan Settings (הגדרות סריקה), ולאחר מכן לחץ על Scan Preferences (העדפות סריקה).

3. בכרטיסייה Quality vs Speed (איכות לעומת מהירות) בטל את הסימון בתיבה Use JPEG compression for upload (השתמש בדחיסת JPEG להעלאה).

העברת תמונות

כשההתקן מחובר באמצעות חיבור רשת (אלחוטית או אתרנט), העברת תמונות ממצלמה דיגיטלית או מכרטיס זיכרון אינה פועלת כהלכה בתוכנה Photosmart. השתמש בתוכנה Solution Center (שהותקנה יחד עם תוכנת ההתקן) להעברת תמונות.

### 4. בעיות מוכרות בתוכנות מסוימות

#### Corel® Draw 8.0

אם חסרה גרפיקה בתדפיס או שהגרפיקה מודפסת בקווים כהים ובהירים לסירוגין, שנה את ערך הפריט Bitmap Output Threshold (סף פלט Bitmap) לערך נמוך יותר.

1. לחץ על Print (הדפסה), Miscellaneous (שונות) ובחר Special Settings (הגדרות מיוחדות).

2. תחת האפשרויות, בחר ‪Bitmap Output Threshold (K:)‬ (סף פלט Bitmap)

3. קבע את הערך 30.

תמיכה טכנית של Corel

(613) 728-7070 (ארה"ב)

דואר אלקטרוני: custserv@corel.ca

אינטרנט: http://www.corel.ca

#### Corel Print House, PhotoPaint, PhotoHouse

יישומים אלה קוראים את מצב ההדפסה של מנהל ההתקן (רגילה, מיטבית וכו') בשעת אתחול היישום. הם לא מזהים שינויים במצב ההדפסה לאחר שהיישום מתחיל לפעול. כדי להדפיס באיכות המבוקשת, קבע את מצב ההדפסה הרצוי בעזרת התיבה 'מדפסות' שב-Windows. בחר Document Defaults (ברירות מחדל של מסמך) ובחר באיכות ההדפסה הרצויה. סגור את תיבות הדו-שיח והפעל את היישום. כדי לשנות את איכות ההדפסה לאחר מכן, צא מהיישום, שנה את הגדרת איכות ההדפסה ולאחר מכן הפעל את היישום מחדש.

תמיכה טכנית של Corel

(613) 728-7070 (ארה"ב)

דואר אלקטרוני: custserv@corel.ca

אינטרנט: http://www.corel.ca

#### Office 2003

בשעת הדפסת תמונת JPEG ממסמך Office 2003 במחשב שמופעל באמצעות Windows XP, מופיעות בתדפיס שתי תמונות.

כדי לפתור את הבעיה, הורד והתקן את העדכון מ-Microsoft.

http://support.microsoft.com/default.aspx?scid=kb;en-us;843284

Microsoft Word

בשעת סריקה מתוך Microsoft Word באמצעות האפשרות Insert (הוספה) שבתפריט File (קובץ) , ההתקן סורק רק מסמכים שהונחו על משטח הזכוכית של הסורק. מסמכים שנטענו במזין המסמכים האוטומטי לא ייסרקו. כדי לסרוק באמצעות מזין המסמכים האוטומטי, בחר באפשרות Custom Insert (הוספה מותאמת אישית) שבתפריט File (קובץ).

Adobe Acrobat 7.0

בשעת הדפסת מסמך PDF ב-Acrobat 7.0 ברזולוציה של 600 dpi ומעלה, תיבות טקסט חסרות בתדפיס. כדי להדפיס בהצלחה מסמכים ב-Acrobat 7.0, שנה את הרזולוציה ל- 300 dpi.

### 5. קבלת מידע נוסף

#### פוסטר התקנה:

כולל הוראות פשוטות להתקנת ההתקן.

#### מדריך צעדים ראשונים:

מכיל הוראות להתקנת ההתקן ולזיהוי רכיבי ההתקן.

#### מדריך למשתמש:

מכיל מידע על המוצר ומידע בנושאי תמיכה.

נמצא בתיקייה Docs שבתקליטור Starter. כדי להציג את הקובץ CHM, התוכנות Microsoft Windows ו-Internet Explorer מגרסה 4.01 לפחות חייבות להיות מותקנות במחשב.

#### אתר אינטרנט:

http://www.hp.com/support/ מקשר לאתר התמיכה של HP, שמציע את המידע העדכני ביותר על תוכנות, מוצרים, מערכות הפעלה, תמיכה ומידע נוסף.

### 6. הצהרות משפטיות

מידע על סימנים מסחריים

Adobe ו-Acrobat הם סימנים מסחריים של Adobe Systems Incorporated.

Corel הוא סימן מסחרי או סימן מסחרי רשום של Corel Corporation או של Corel Corporation Limited.

Intel ו-Itanium הם סימנים מסחריים או סימנים מסחריים רשומים שלIntel Corporation או של חברות הבת שלהבארה"ב ובמדינות אחרות.

Microsoft‎,‏ Windows‎‏ ו-Windows XP‎ הם סימנים מסחריים רשומים בארה"ב של Microsoft Corporation.

זכויות יוצרים

‎© 2007 Copyright Hewlett-Packard Development Company, L.P.‎

אין לשכפל, לעבד או לתרגם את המסמך ללא הרשאה מוקדמת בכתב, אלא כפי שמתירים חוקי זכויות היוצרים.

המידע שמופיע בחוברת זו עשוי להשתנות ללא הודעה מראש.

תעודת האחריות הנלווית לכל מוצר ושירות של HP מפרטת את האחריות היחידה של HP לכל מוצר ושירות. אין לפרש דבר במסמך זה כאילו הוא מהווה אחריות נוספת. HP אינה נושאת באחריות לשגיאות טכניות, לשגיאות עריכה או להשמטות במסמך זה.