HP Officejet/HP Officejet Pro -julkaisutiedot

## HP Officejet J5700 All-in-One- ja HP Officejet Pro K5300/K5400 Printer -julkaisutiedot

## Microsoft® Windows 2000-, Windows® XP- ja Windows Server 2003 -käyttöjärjestelmille

Tämä asiakirja sisältää uusimpia tietoja, vianmääritysvihjeitä ja muita hyödyllisiä tietoja, jotka eivät ehkä ole saatavilla ohjelmiston tai dokumentaation muissa osissa.

### AIHEET

1. Asennuksen ja asennuksen poiston ongelmat

2. Muut tunnetut ongelmat

3. HP All-in-One -laitteen ongelmat

4. Tunnetut ongelmat tiettyjen ohjelmistojen käytössä

5. Lisätietojen saaminen

6. Lakitiedot

### 1. Asennuksen ja asennuksen poiston ongelmat

#### Älä katkaise laitteesta virtaa tai irrota kaapeleita, kun asennusohjelma on tekemässä Laitteisto ensin -asennusta

Jos olet kiinnittänyt USB-kaapelin ja kytkenyt laitteeseen virran, älä katkaise laitteen virtaa tai irrota kaapelia asennusohjelman ollessa käynnissä. Jos teet niin, asennusohjelma jää kesken.

#### Laitteen kuvaketta ei ole luotu USB-asennuksen jälkeen

Jos olet liittänyt laitteen tietokoneeseen USB-kaapelilla, varmista, että kaapeli on liitetty oikein ja että laitteeseen on kytketty virta. Käynnistä järjestelmä uudelleen tarvittaessa.

Jos järjestelmä ei vieläkään löydä laitetta, aseta Starter CD -levy CD-asemaan, valitse ensin Apuohjelmat ja sitten Poista asennus. Kun asennuksen poisto-ohjelma on lopettanut, käynnistä tietokone uudelleen ja asenna ohjelmisto uudelleen.

#### Jotkin Windows-järjestelmät edellyttävät järjestelmän käynnistämistä uudelleen

Käynnistä järjestelmä pyydettäessä uudelleen asennuksen jälkeen.

Ellet käynnistä järjestelmää uudelleen, et ehkä voi tulostaa eivätkä kaikki sovellukset ehkä toimi oikein. Tämä johtuu siitä, että asennusohjelma päivittää verkkoon liittyvät tiedostot, jos muodostat yhteyden verkkoon, ja päivittää Microsoft Windows -asennusohjelman versioksi 2.0, jos järjestelmässä on sitä vanhempi versio. Nämä toimet edellyttävät järjestelmän uudelleenkäynnistystä.

#### Verkon kautta tehty asennus ei löydä tiettyjä tiedostoja joistakin Windows-järjestelmistä

Jos asennat laitteen verkon kautta ja (polkua kysyttäessä) antamasi verkkopolku on hyvin pitkä, asennusohjelma ei onnistu löytämään kaikkia asennustiedostoja.

Tämä on käyttöjärjestelmäkohtainen rajoitus. Käyttöjärjestelmä tukee vain tiettyä merkkimäärää määritettävässä polussa (tiedostonimi mukaan luettuna).

Voit ratkaista ongelman yhdistämällä verkkoasemaan, ellet ole jo tehnyt niin. Voit myös etsiä tarvitsemiasi tiedostoja verkkoasemasta, jonka polku on lyhyempi. Tarkista asia verkon järjestelmänvalvojalta.

#### Ohjelmiston asentaminen ja käyttäminen tietokoneessa, jossa on käytössä palomuuriohjelmisto

Palomuuriohjelmisto suojaa tietokonetta luvattomalta tunkeutumiselta. Ohjelmisto saattaa estää myös laitteen asentamisen. Voit yrittää asentaa laitteen jollakin seuraavista tavoista:

- Käytä asennusohjelmaan sisältyvää laitteen etsintätoimintoa, jonka avulla tietty laite voidaan tunnistaa sen yksilöllisen IP-osoitteen avulla.

- Poista palomuuriohjelmisto väliaikaisesti käytöstä asennuksen ajaksi ja ota se uudelleen käyttöön asennuksen jälkeen.

Kun olet ottanut palomuuriohjelmiston uudelleen käyttöön, voit saada ilmoituksia sovelluksista, jotka yrittävät muodostaa yhteyden Internetiin, jos olet asentanut HP Status- tai myPrintMileage-apuohjelman tai jos laitteen IP-osoite on muuttunut. Seuraavat sovellukset liittyvät näihin apuohjelmiin:

#### Uusien laitteiden lisääminen ohjelmiston asennuksen jälkeen

Kun olet asentanut ohjelmiston tietokoneeseen asennusohjelman avulla, tee seuraavat toimet:

1. Sulje kaikki käynnissä olevat sovellukset.

2. Aseta Starter CD -levy CD-asemaan. CD-levyn valikko avautuu automaattisesti. Jos CD-levy ei käynnisty automaattisesti, valitse ensin Käynnistä ja sitten Suorita. Selaa tietokoneen CD-aseman kohdalle, napsauta Setup.exe-tiedostoa ja valitse Avaa. Valitse Suorita-valintaikkunasta OK.

3. Valitse CD-levyn valikosta Asenna.

4. Noudata näyttöön tulevia ohjeita ja suorita asennus loppuun. Jos haluat lisätä muita laitteita, jotka on liitetty suoraan tietokoneeseen tai jotka ovat käytettävissä verkon kautta, valitse asennusohjelman Lisää laite -kohtaan haluamasi vaihtoehto ohjelman sitä pyytäessä.

#### 64-bittisten tulostinajurien asentaminen

Windows XP Professional x64 Edition tukee kahta 64-bittistä arkkitehtuuria. Toinen perustuu EPIC (Explicitly Parallel Instruction Computing) -malliin ja tukee Intel® Itanium® -prosessorien tuoteperhettä. Toinen perustuu x86-käskykannan 64-bittisiin laajennuksiin ja tukee sekä AMD64-prosessoreja että Intel Xeon -prosessoreja, joissa on EM64T (Intel Extended Memory 64 Technology) -tekniikkaa.

Tämä tuote tukee vain AMD64 x86 -ympäristöä.

Käytettävissä olevien verkkolaitteiden etsiminen Windows XP Starter Edition -käyttöjärjestelmässä

Jos asennat ohjelmiston tietokoneeseen, jossa on Windows XP Starter Edition -käyttöjärjestelmä, et voi etsiä käytettävissä olevia verkkolaitteita asennusohjelman avulla. Voit sen sijaan lisätä nämä laitteet manuaalisesti antamalla niiden IP-osoitteet tai laiteosoitteet (MAC-osoitteet) asennusohjelmassa.

Uusi laite löydetty -ohjatun toiminnon käyttäminen Windows 2003 -käyttöjärjestelmässä

Kun ohjelmisto asennetaan tietokoneelle, jossa on Windows 2003 -käyttöjärjestelmä, Uusi laite löydetty -ohjatussa toiminnossa ei voi kirjoittaa ajurin poluksi UNC-polkua (esimerkiksi \\palvelin\hakemisto). Ajurien sijainti on määritettävä selaamalla verkkoasemaan.

### 2. Muut tunnetut ongelmat

#### Tulostusongelma suurta tarkkuutta ja suuria skaalausasetuksia käytettäessä

Jos tulostat suurta tarkkuutta käyttämällä (asetuksilla 4 800 x 1 200 dpi [optimoitu] tai 1 200 dpi) ja skaalaat tulostetta enemmän kuin 248 prosenttia (HP ZoomSmart -ohjelmalla), saattaa ilmetä tulostusongelmia. Levytila ei ehkä riitä, tai voit saada tyhjän tulosteen. Valitse edellä mainittujen asetusten asemesta paras tila (sellainen, joka käyttää PhotoREt-tekniikkaa), jolloin ajuri valitsee automaattisesti parhaan tulostusnopeuden ja laadun yhdistelmän.

#### Tiivistelmätoiminnolla tulostaminen

Jos yrität tulostaa sekä pysty- että vaakasuuntaisia sivuja sisältävän asiakirjan tiivistelmätoiminnolla, saatat saada odottamattomia tuloksia. Älä käytä tiivistelmätoimintoa tällaisten asiakirjojen tulostamiseen.

#### Vesileiman tulostaminen

Jos osittamistoiminto on valittu yleiseksi oletusasetukseksi, et voi tulostaa vesileimaa asiakirjoihin, vaikka poistaisit osittamistoiminnon valinnan (ottaisit sen pois käytöstä) ohjelmassa. Tämä johtuu siitä, että ohjelmassa ei voi valita vesileiman tulostusta yhtä aikaa osittamistoiminnon kanssa.

#### Marginaalien pienentämisen käyttäminen

Tulostinajurin marginaalien pienennysvaihtoehtoa käytettäessä laite voi tulostaa tavallista lähemmäksi tulostusmateriaalin alareunaa. Tämä vaihtoehto on käytettävissä vain yksipuolisia tulosteita tulostettaessa.

Harmaasävytulostus valokuvatulostusmateriaalille ei onnistu

Kun tulostat valokuvatulostusmateriaalille, voit valita Valokuva-välilehdestä vaihtoehdot Tulosta harmaasävyinä ja Vain musta, jolloin tulostus tapahtuu harmaasävyinä ja vain mustan mustekasetin musteella. Mitään ei kuitenkaan tulostu valokuvatulostusmateriaalille.

Kun tulostat harmaasävyinä valokuvatulostusmateriaalille, varmista, että Vain musta -vaihtoehto ei ole valittuna.

Lihavoitu värillinen teksti ei tulostu oikein Windows 2000 -käyttöjärjestelmässä

Tulostettaessa tietokoneesta, jossa on Windows 2000 -käyttöjärjestelmä, jotkin sekä lihavoidut että värilliset aasialaiset fontit eivät tulostu oikein. Saat tulostettua nämä fontit oikein muuntamalla ne käyriksi tai grafiikaksi tai luomalla asiakirjasta PDF-tiedoston, jossa fontit eivät ole sisällytettyjä fontteja, ja tulostamalla sitten asiakirjan.

Tulostaminen ei onnistu Windows XP x64 -käyttöjärjestelmästä

Jos et voi tulostaa Windows XP x64 -käyttöjärjestelmästä, jossa ei ole Service Pack 1:tä tai jossa on sen vanha versio (kuten istunto 1635 tai 1850), päivitä tietokoneeseen uusin Service Pack. Lisätietoja on osoitteessa http://www.microsoft.com.

Toolbox-apuohjelman tila verkkoympäristössä

Verkkoympäristössä, jossa tietoliikenne palvelimen ja asiakastietokoneiden välillä on välttämätöntä, Toolbox-apuohjelma ei voi valvoa laitetta. Siksi Toolbox ei myöskään näytä ilmoituksia laitteen tilasta.

### 3. HP All-in-One -laitteen ongelmat

#### Kohteiden skannaaminen suurilla tarkkuuksilla

Kun skannaat suurikokoisia kohteita suurilla tarkkuuksilla (kuten 2 400 dpi), skannauksen valmistuminen saattaa kestää kauan ja skannaustiedoston koko saattaa olla hyvin suuri (joskus jopa yli 2 Gt). Tästä johtuen Photosmart-ohjelmisto ei usein pysty käsittelemään näitä tiedostoja.

Kun skannaat suuria kohteita, käytä ohjelmiston suosittelemaa parasta mahdollista skannaustarkkuutta. Käytä 2 400 dpi:n tarkkuutta vain diakuvien ja negatiivien skannaamiseen.

Skannausruutu näkyy rajattuna skannauksen esikatselussa

Kuvia ja valokuvia skannattaessa esikatselussa näkyvä skannausruutu on rajautunut niin, että kuva ei näy kokonaan esikatselussa. Jos hyväksyt tämän esikatselun, myös lopullinen skannattu kuva näkyy rajattuna.

Voi estää rajauksen suurentamalla skannausruutua manuaalisesti.

Skannauksen aikana näyttöön tulee virhesanoma alustuksesta tai tiedonsiirrosta

Jos skannauksen aikana näyttöön tulee virhesanoma laitteen alustus- tai tiedonsiirtovirheestä, sammuta ja käynnistä skannausohjelmisto ja laite ja yritä sen jälkeen skannata uudelleen. Jos virhesanoma tulee näyttöön uudelleen, sammuta ja käynnistä laite ja tietokone ja yritä sen jälkeen skannata uudelleen.

Jos ongelma ei poistu, poista skannausohjelmiston JPEG-pakkaus käytöstä:

1. Avaa Ratkaisukeskus tietokoneessa.

2. Valitse Asetukset, Skannausasetukset ja valitse sitten Skannausoletukset.

3. Poista Laatu/nopeus -välilehdellä Käytä JPEG-pakkausta latauksessa -valintaruudun valinta.

Kuvien siirtäminen

Kun laite on liitetty verkkoon (langaton yhteys tai Ethernet), kuvien siirtäminen digitaalikamereran muistikortilta ei toimi virheettömästi Photosmart -ohjelmistolla. Käytä kuvien siirtämiseen sen sijaan Ratkaisukeskus-ohjelmaa (joka on asennettu laitteen ohjelmiston asennuksen yhteydessä).

### 4. Tunnetut ongelmat tiettyjen ohjelmistojen käytössä

#### Corel® Draw 8.0

Jos kuvia puuttuu tai niihin tulostuu vaaleita ja tummia juovia, vaihda bittikartan tulostusrajaksi pienempi luku.

1. Valitse Tulosta, Muut asetukset ja Erityisasetukset.

2. Valitse vaihtoehdoista Bittikartan tulostusraja (K:).

3. Aseta arvoksi 30.

Corelin tekninen tuki

(613) 728-7070 (Yhdysvallat)

Sähköposti: custserv@corel.ca

Internet: http://www.corel.ca

#### Corel Print House, PhotoPaint, PhotoHouse

Nämä sovellukset lukevat ajurin tulostustilan (esimerkiksi Normaali tai Paras) sovelluksen käynnistyessä. Ne eivät havaitse tulostustilan muutosta sen jälkeen, kun sovellus on käynnistynyt. Saat toivomasi tulostuslaadun asettamalla haluamasi tulostustilan Windowsin Tulostimet-kentässä. Valitse asiakirjan oletusasetukset ja valitse haluamasi tulostuslaatu. Sulje valintaikkunat ja käynnistä sovellus. Voit muuttaa tulostuslaatua myöhemmin sulkemalla sovelluksen, muuttamalla tulostuslaatuasetusta ja käynnistämällä sovelluksen uudelleen.

Corelin tekninen tuki

(613) 728-7070 (Yhdysvallat)

Sähköposti: custserv@corel.ca

Internet: http://www.corel.ca

#### Office 2003

Kun tulostat Office 2003 -käyttöjärjestelmässä luodussa asiakirjassa olevan JPEG-kuvan tietokoneesta, jossa on Windows XP -käyttöjärjestelmä, kaksi kuvaa tulostuu yhä aikaa.

Ongelma poistuu, kun lataat ja asennat Microsoftin päivityksen.

http://support.microsoft.com/default.aspx?scid=kb;en-us;843284

Microsoft Word

Kun skannaat Microsoft Wordista valitsemalla Tiedosto-valikon Lisää-vaihtoehdon, laite skannaa vain skannerin lasille asetetut asiakirjat. Automaattiseen asiakirjansyöttölaitteeseen asetettuja asiakirjoja ei skannata. Jos haluat skannata automaattisen asiakirjansyöttölaitteen avulla, valitse Tiedosto-valikosta vaihtoehto Mukauta lisäystä.

Adobe Acrobat 7.0

Tekstikentät puuttuvat tulosteesta, kun PDF-dokumentti tulostetaan Acrobat 7.0:lla käyttämällä 600 dpi:n tai korkeampaa resoluutiota. Dokumenttien tulostus Acrobat 7.0:lla onnistuu käyttämällä 300 dpi:n resoluutiota.

### 5. Lisätietojen saaminen

#### Asennusjuliste:

Sisältää yksinkertaiset, kuvalliset laitteen asennusohjeet.

#### Aloitusopas:

Sisältää laitteen asennusohjeet ja esittelee laitteen osat.

#### Käyttöopas:

Sisältää tuote- ja tukitietoja.

Opas on Starter CD -levyn Docs-kansiossa. CHM-tiedostoa voi tarkastella, jos tietokoneessa on Microsoft Windows -käyttöjärjestelmä ja Internet Explorer -selaimen versio 4.01 tai uudempi.

#### Web-sivusto:

http://www.hp.com/support/-linkin avulla pääset HP:n tukisivustoon, jossa on uusimmat ohjelmisto-, käyttöjärjestelmä- ja tukitiedot sekä muita tietoja.

### 6. Lakitiedot

Tavaramerkkitiedot

Adobe ja Acrobat ovat Adobe Systems Incorporatedin tavaramerkkejä.

Corel on Corel Corporationin tai Corel Corporation Limitedin tavaramerkki tai rekisteröity tavaramerkki.

Intel ja Itanium ovat Intel Corporationin tai sen tytäryhtiöiden tavaramerkkejä tai rekisteröityjä tavaramerkkejä Yhdysvalloissa ja muissa maissa.

Microsoft, Windows ja Windows XP ovat Microsoft Corporationin Yhdysvalloissa rekisteröityjä tavaramerkkejä.

Tekijänoikeudet

© 2007 Copyright Hewlett-Packard Development Company, L.P.

Tämän julkaisun kopioiminen, muokkaaminen tai kääntäminen ilman kirjallista lupaa on kielletty, ellei tätä ole tekijänoikeuslaeilla sallittu.

Tässä olevia tietoja voidaan muuttaa ilman erillistä ilmoitusta.

HP:n tuotteiden takuut määritellään niiden mukana toimitettavissa rajoitetun takuun lausekkeissa. Tämän julkaisun sisältö ei anna lisätakuita. HP ei vastaa tämän julkaisun sisältämistä virheistä tai puutteista.