Σημειώσεις έκδοσης για τα HP Officejet/HP Officejet Pro

## Σημειώσεις έκδοσης για το HP Officejet J5700 All-in-One και τον εκτυπωτή HP Officejet Pro K5300/K5400

## Για Microsoft® Windows 2000, Windows® XP και Windows Server 2003

Το έγγραφο αυτό περιλαμβάνει τις πιο πρόσφατες σημειώσεις, συμβουλές αντιμετώπισης προβλημάτων και άλλες χρήσιμες πληροφορίες, οι οποίες μπορεί να μην είναι διαθέσιμες στο λογισμικό ή την τεκμηρίωση.

### ΘΕΜΑΤΑ

1. Θέματα εγκατάστασης και κατάργησης εγκατάστασης

2. Άλλα γνωστά θέματα

3. Θέματα HP All-in-One

4. Γνωστά θέματα με συγκεκριμένα προγράμματα λογισμικού

5. Λήψη περισσότερων πληροφοριών

6. Νομικές δηλώσεις

### 1. Θέματα εγκατάστασης και κατάργησης εγκατάστασης

#### Μην απενεργοποιήσετε τη συσκευή ή αποσυνδέσετε τα καλώδια κατά την εκτέλεση της πρώτης εγκατάστασης του υλικού με το πρόγραμμα εγκατάστασης

Εάν συνδέσατε το καλώδιο USB και ενεργοποιήσατε τη συσκευή, μην την απενεργοποιήσετε ή μην αποσυνδέσετε το καλώδιο κατά την εκτέλεση του προγράμματος εγκατάστασης. Διαφορετικά, το πρόγραμμα εγκατάστασης δεν θα ολοκληρωθεί.

#### Δεν δημιουργήθηκε εικονίδιο συσκευής μετά την εγκατάσταση USB

Εάν έχετε συνδέσει τη συσκευή στον υπολογιστή μέσω καλωδίου USB, βεβαιωθείτε ότι το καλώδιο είναι σωστά συνδεδεμένο και ότι η συσκευή είναι ενεργοποιημένη. Εάν χρειάζεται, επανεκκινήστε τον υπολογιστή.

Εάν το σύστημα εξακολουθεί να μην εντοπίζει τη συσκευή, τοποθετήστε το Starter CD στη μονάδα CD, επιλέξτε Utilities (Βοηθητικά προγράμματα) και έπειτα Uninstall (Κατάργηση εγκατάστασης). Μόλις ολοκληρωθεί η κατάργηση της εγκατάστασης, επανεκκινήστε τον υπολογιστή και εγκαταστήστε ξανά το λογισμικό.

#### Απαιτείται επανεκκίνηση του υπολογιστή μετά την εγκατάσταση σε ορισμένα συστήματα Windows

Εάν σας ζητηθεί, επανεκκινήστε το σύστημα.

Εάν δεν το επανεκκινήσετε, δεν θα μπορείτε να εκτυπώσετε και ορισμένες εφαρμογές ίσως να μην λειτουργούν κανονικά. Αυτό συμβαίνει γιατί το πρόγραμμα εγκατάστασης ενημερώνει αρχεία δικτύου, εάν είστε συνδεδεμένοι σε δίκτυο και αναβαθμίζει το πρόγραμμα εγκατάστασης των Microsoft Windows στην έκδοση 2.0, εάν το σύστημα διαθέτει παλαιότερη έκδοση. Οι ενέργειες αυτές απαιτούν επανεκκίνηση του συστήματος.

#### Η εγκατάσταση μέσω δικτύου δεν εντοπίζει μερικά αρχεία σε ορισμένα συστήματα Windows

Εάν εγκαθιστάτε τη συσκευή σε δίκτυο και η διαδρομή δικτύου που δώσατε (όταν σας ζητήθηκε) είναι πολύ μεγάλη, η εγκατάσταση δεν θα μπορέσει να εντοπίσει ορισμένα αρχεία εγκατάστασης.

Αυτός είναι ένας περιορισμός του λειτουργικού συστήματος. Μπορεί να υποστηρίξει μόνο περιορισμένο αριθμό χαρακτήρων στην πλήρη διαδρομή (συμπεριλαμβανομένου του ονόματος αρχείου) που ορίζετε.

Για να επιλύσετε αυτό το πρόβλημα, πραγματοποιήστε αντιστοιχία στη μονάδα δικτύου, εάν δεν το έχετε κάνει ήδη. Εναλλακτικά, ελέγξτε εάν τα αρχεία υπάρχουν διαθέσιμα σε μια μονάδα δικτύου με πιο σύντομη διαδρομή, επικοινωνώντας με το διαχειριστή δικτύου.

#### Εγκατάσταση και χρήση λογισμικού σε υπολογιστή με εφαρμογή τείχους προστασίας

Το λογισμικό τείχους προστασίας προστατεύει τον υπολογιστή από εισβολές. Ωστόσο, το λογισμικό αυτό μπορεί να εμποδίζει την εγκατάσταση της συσκευής. Για να εγκαταστήσετε τη συσκευή, δοκιμάστε ένα από τα παρακάτω:

- Χρησιμοποιήστε την επιλογή εντοπισμού στο πρόγραμμα εγκατάστασης, η οποία επιτρέπει την αναγνώριση της συγκεκριμένης συσκευής μέσω της μοναδικής της διεύθυνσης IP.

- Απενεργοποιήστε προσωρινά το τείχος προστασίας κατά την εγκατάσταση και αφού ολοκληρωθεί η εγκατάσταση, ενεργοποιήστε το ξανά.

Μόλις ενεργοποιήσετε ξανά το λογισμικό τείχους προστασίας, ίσως λάβετε μηνύματα σχετικά με εφαρμογές που επιχειρούν πρόσβαση στο Internet, εάν έχετε εγκαταστήσει τα βοηθητικά προγράμματα HP Status ή myPrintMileage ή εάν η διεύθυνση IP της συσκευής έχει αλλάξει. Οι παρακάτω εφαρμογές σχετίζονται με αυτά το βοηθητικά προγράμματα:

#### Προσθήκη νέων συσκευών μετά την εγκατάσταση του λογισμικού

Αφού ολοκληρώσετε με επιτυχία την εγκατάσταση του λογισμικού στον υπολογιστή μέσω του προγράμματος εγκατάστασης, εκτελέστε τα παρακάτω:

1. Κλείστε όλες τις ανοιχτές εφαρμογές.

2. Τοποθετήστε το Starter CD στη μονάδα CD. Το μενού του CD εκτελείται αυτόματα. Εάν το μενού του CD δεν ξεκινήσει αυτόματα, κάντε κλικ στο κουμπί Έναρξη και επιλέξτε Εκτέλεση. Αναζητήστε τη μονάδα CD-ROM του υπολογιστή, κάντε κλικ στο αρχείο Setup.exe και έπειτα στο κουμπί Άνοιγμα. Στο πλαίσιο διαλόγου Εκτέλεση πατήστε OK.

3. Στο μενού του CD επιλέξτε Install (Εγκατάσταση).

4. Ακολουθήστε τις οδηγίες στην οθόνη για να ολοκληρώσετε την εγκατάσταση. Όταν σας ζητηθεί, επιλέξτε Προσθήκη συσκευής στο πρόγραμμα εγκατάστασης για να προσθέσετε επιπλέον συσκευές απευθείας στον υπολογιστή ή συσκευές δικτύου.

#### Εγκατάσταση προγραμμάτων οδήγησης εκτυπωτή 64 bit

Τα Windows XP Professional x64 Edition υποστηρίζουν δύο αρχιτεκτονικές 64-bit. Η μία βασίζεται στο πρότυπο Explicitly Parallel Instruction Computing (EPIC) και υποστηρίζει την οικογένεια εκτυπωτών Intel® Itanium®. Η άλλη βασίζεται σε επεκτάσεις 64-bit του συνόλου οδηγιών x86 και υποστηρίζει AMD64 και Intel Xeon με την τεχνολογία Intel Extended Memory 64 Technology (EM64T).

Το προϊόν αυτό υποστηρίζει μόνο την πλατφόρμα AMD64 x86 platform.

Αναζήτηση διαθέσιμων συσκευών δικτύου στα Windows XP Starter Edition

Όταν εγκαθιστάτε το λογισμικό σε υπολογιστή με Windows XP Starter Edition, δεν μπορείτε να χρησιμοποιήσετε το πρόγραμμα εγκατάστασης για την αναζήτηση διαθέσιμων συσκευών στο δίκτυο. Εναλλακτικά, προσθέστε αυτές τις συσκευές με μη αυτόματο τρόπο, εισάγοντας τη διεύθυνση IP τους στις διευθύνσεις υλικού (MAC) στο πρόγραμμα εγκατάστασης.

Χρήση του οδηγού εύρεσης νέου υλικού των Windows 2003

Κατά την εγκατάσταση του λογισμικού σε υπολογιστή με Windows 2003 δεν μπορείτε να ορίσετε μια διαδρομή UNC (για παράδειγμα, \\server\κατάλογος) για την τοποθεσία των προγραμμάτων οδήγησης στον οδηγό εύρεσης νέου υλικού. Για να ορίσετε την τοποθεσία των προγραμμάτων οδήγησης, αντιστοιχίστε την τοποθεσία μιας μονάδας δικτύου και έπειτα πραγματοποιήστε αναζήτηση στη συγκεκριμένη τοποθεσία.

### 2. Άλλα γνωστά θέματα

#### Πρόβλημα σάρωσης με ρυθμίσεις υψηλής ανάλυσης και μεγάλης κλίμακας

Ίσως αντιμετωπίσετε προβλήματα, όπως ανεπαρκή χώρο στο δίσκο ή λευκή εκτύπωση, κατά την εκτύπωση σε υψηλή ανάλυση (με ρυθμίσεις όπως 4800x1200 βελτιστοποιημένα dpi ή 1200dpi) και κλίμακα εκτύπωσης μεγαλύτερη από 248% (με τη χρήση του HP ZoomSmart). Επιλέξτε τη βέλτιστη λειτουργία (η οποία χρησιμοποιεί την τεχνολογία PhotoREt), αντί να αφήνετε το πρόγραμμα οδήγησης να πραγματοποιεί αυτόματα προσαρμογή στο βέλτιστο συνδυασμό ταχύτητας εκτύπωσης και ποιότητας.

#### Εκτύπωση φυλλαδίων

Εάν θέλετε να εκτυπώσετε ένα έγγραφο πολλών σελίδων με κατακόρυφο και οριζόντιο προσανατολισμό, χρησιμοποιώντας τη λειτουργία "Φυλλάδιο", ενδέχεται να λάβετε μη αναμενόμενα αποτελέσματα. Συνιστάται να αποφεύγεται η χρήση της λειτουργίας "Φυλλάδιο" για την εκτύπωση τέτοιων εγγράφων.

#### Εκτύπωση υδατοσήμων

Εάν η λειτουργία "Σε παράθεση" έχει επιλεχθεί ως καθολική προεπιλεγμένη ρύθμιση, τότε δεν θα είναι δυνατή η εκτύπωση υδατοσήμου στα έγγραφα, ακόμα και αν έχετε απενεργοποιήσει τη λειτουργία "Σε παράθεση" στο λογισμικό. Αυτό συμβαίνει γιατί το λογισμικό δεν επιτρέπει το συνδυασμό υδατοσήμου με τη λειτουργία παράθεσης.

#### Χρήση της επιλογής "Ελαχιστοποίηση περιθωρίων"

Η επιλογή "Ελαχιστοποίηση περιθωρίων" του προγράμματος οδήγησης του εκτυπωτή επιτρέπει στη συσκευή την εκτύπωση πιο χαμηλά στο μέσο. Η επιλογή αυτή μπορεί να χρησιμοποιηθεί μόνο κατά την εκτύπωση εργασιών μίας όψης.

Δεν εκτυπώνεται τίποτα όταν εκτυπώνω σε φωτογραφικό μέσο στην κλίμακα του γκρι

Όταν εκτυπώνετε σε φωτογραφικό μέσο, μπορείτε να επιλέξετε Εκτύπωση σε κλίμακα του γκρι και Μόνο μαύρο μελάνι στην καρτέλα Φωτογραφικό για εκτύπωση στην κλίμακα του γκρι, χρησιμοποιώντας μελάνι μόνο από το δοχείο μαύρου μελανιού. Ωστόσο, δεν εκτυπώνεται τίποτα στο φωτογραφικό μέσο.

Για να εκτυπώσετε στην κλίμακα του γκρι σε φωτογραφικό μέσο, βεβαιωθείτε ότι δεν είναι ενεργοποιημένη η επιλογή Μόνο μαύρο μελάνι.

Το έντονο και έγχρωμο κείμενο δεν εμφανίζεται όπως πρέπει στα Windows 2000

Όταν εκτυπώνετε από υπολογιστή με Windows 2000, ορισμένες ασιατικές γραμματοσειρές που είναι έντονες και έγχρωμες ταυτόχρονα, δεν εκτυπώνονται σωστά. Για να εκτυπωθούν σωστά αυτές οι γραμματοσειρές, μετατρέψτε τις σε καμπύλες ή γραφικά ή δημιουργήστε ένα αρχείο PDF από το έγγραφο στο οποίο δεν είναι ενσωματωμένες οι γραμματοσειρές και εκτυπώστε το.

Δεν είναι δυνατή η εκτύπωση σε Windows XP x64

Εάν δεν είναι δυνατή η εκτύπωση σε υπολογιστή με Windows XP x64 χωρίς Service Pack 1 ή με παλαιότερες εκδόσεις του Service Pack 1 (όπως οι εκδόσεις 1635 και 1850), ενημερώστε τον υπολογιστή με το πιο πρόσφατο Service Pack. Για περισσότερες πληροφορίες, επισκεφτείτε τη διεύθυνση http://www.microsoft.com.

Κατάσταση εργαλειοθήκης σε περιβάλλον δικτύου

Σε περιβάλλον δικτύου, όπου απαιτείται επικοινωνία μεταξύ του διακομιστή και τον υπολογιστών πελατών, η Εργαλειοθήκη δεν μπορεί να παρακολουθήσει τη συσκευή. Κατά συνέπεια, η Εργαλειοθήκη δεν θα εμφανίζει μηνύματα για την κατάσταση της συσκευής.

### 3. Θέματα HP All-in-One

#### Σάρωση σε υψηλή ανάλυση

Όταν σαρώνετε στοιχεία μεγάλου μεγέθους σε υψηλή ανάλυση (όπως 2400 dpi), η ολοκλήρωση της σάρωσης μπορεί να διαρκέσει πολύ ώρα και το αρχείο που θα δημιουργηθεί να έχει πολύ μεγάλο μέγεθος (μερικές φορές μεγαλύτερο από 2 GB). Το λογισμικό Photosmart συχνά δεν μπορεί να επεξεργαστεί αυτά τα αρχεία.

Κατά τη σάρωση στοιχείων μεγάλου μεγέθους, χρησιμοποιείτε τη βέλτιστη ανάλυση σάρωσης που συνιστά το λογισμικό. Χρησιμοποιήστε την ανάλυση 2400 dpi μόνο για τη σάρωση slide και αρνητικών.

Περικοπή πλαισίου σάρωσης στην προεπισκόπηση σάρωσης

Όταν σαρώνετε ορισμένες φωτογραφίες και εικόνες, το πλαίσιο σάρωσης που εμφανίζεται στη προεπισκόπηση περικόπτεται, μη εμφανίζοντας ολόκληρη την εικόνα προεπισκόπησης. Η αποδοχή αυτής της προεπισκόπησης περικόπτει την τελική εικόνα σάρωσης.

Για να αποφύγετε την περικοπή, αυξήστε το μέγεθος του πλαισίου σάρωσης.

Εμφάνιση μηνύματος σφάλματος προετοιμασίας/επικοινωνίας κατά τη σάρωση

Εάν κατά τη διάρκεια της σάρωσης εμφανιστεί στον υπολογιστή σας μήνυμα ότι η συσκευή δεν προετοιμάζεται ή ότι αντιμετωπίζει σφάλμα επικοινωνίας, τερματίστε το λογισμικό σάρωσης, απενεργοποιήστε και ενεργοποιήστε ξανά τη συσκευή και πραγματοποιήστε ξανά τη σάρωση. Εάν το μήνυμα εμφανιστεί ξανά, απενεργοποιήστε και ενεργοποιήστε ξανά και τη συσκευή και τον υπολογιστή και πραγματοποιήστε ξανά τη σάρωση.

Εάν το πρόβλημα επιμένει, απενεργοποιήστε την επιλογή συμπίεσης JPEG στο λογισμικό σάρωσης:

1. Ανοίξτε το Κέντρο λειτουργιών στον υπολογιστή σας.

2. Κάντε κλικ στην επιλογή Ρυθμίσεις, έπειτα στην επιλογή Ρυθμίσεις σάρωσης και τέλος στην επιλογή Προτιμήσεις σάρωσης.

3. Στην καρτέλα Ποιότητα έναντι ταχύτητας καταργήστε την επιλογή στο πλαίσιο Χρήση συμπίεσης JPEG για μεταφορά.

Μεταφορά εικόνων

Όταν η συσκευή είναι συνδεδεμένη σε δίκτυο (ασύρματο ή Ethernet), η μεταφορά εικόνων από ψηφιακή φωτογραφική μηχανή ή κάρτα μνήμης δεν λειτουργεί σωστά στο λογισμικό Photosmart. Για τη μεταφορά εικόνων, χρησιμοποιήστε το λογισμικό Κέντρο λειτουργιών (εγκαθίσταται με το λογισμικό της συσκευής).

### 4. Γνωστά θέματα με συγκεκριμένα προγράμματα λογισμικού

#### Corel® Draw 8.0

Εάν ορισμένα γραφικά λείπουν ή εάν εκτυπώνονται με λωρίδες ανοικτές και σκούρες, αλλάξτε το κατώφλι εξόδου bitmap σε μια πιο χαμηλή τιμή.

1. Κάντε κλικ στα Print (Εκτύπωση), Miscellaneous (Διάφορα) και επιλέξτε Special Settings (Ειδικές ρυθμίσεις).

2. Στις επιλογές επιλέξτε Bitmap Output Threshold (K:) (Κατώφλι εξόδου bitmap).

3. Ορίστε την τιμή σε 30.

Τεχνική υποστήριξη Corel

(613) 728-7070 (Η.Π.Α.)

E-mail: custserv@corel.ca

Internet: http://www.corel.ca

#### Corel Print House, PhotoPaint, PhotoHouse

Οι εφαρμογές αυτές πραγματοποιούν ανάγνωση της λειτουργίας εκτύπωσης του προγράμματος οδήγησης (Κανονική, Βέλτιστη, κλπ.) κατά την εκκίνηση της εφαρμογής. Δεν εντοπίζουν τυχόν αλλαγές στη λειτουργία εκτύπωσης μετά την έναρξη της εφαρμογής. Για να επιτύχετε την αναμενόμενη ποιότητα εκτύπωσης, ορίστε την επιθυμητή λειτουργία εκτύπωσης στο πλαίσιο "Εκτυπωτές" των Windows. Επιλέξτε "Προεπιλογές εγγράφου" και ορίστε τη ρύθμιση "Ποιότητα εκτύπωσης" που θέλετε. Κλείστε τα πλαίσια διαλόγου και εκκινήστε την εφαρμογή. Για να αλλάζετε την ποιότητα εκτύπωσης στο εξής, κλείστε την εφαρμογή, αλλάξτε την ποιότητα εκτύπωσης και επανεκκινήστε την εφαρμογή.

Τεχνική υποστήριξη Corel

(613) 728-7070 (Η.Π.Α.)

E-mail: custserv@corel.ca

Internet: http://www.corel.ca

#### Office 2003

Όταν εκτυπώνετε μια εικόνα JPEG από ένα έγγραφο του Office 2003 σε υπολογιστή με Windows XP, εκτυπώνονται δύο εικόνες.

Για να διορθώσετε αυτό το πρόβλημα, κατεβάστε και εγκαταστήστε την ενημέρωση από τη Microsoft.

http://support.microsoft.com/default.aspx?scid=kb;en-us;843284

Microsoft Word

Κατά τη σάρωση από το Microsoft Word μέσω της επιλογής Εισαγωγή του μενού Αρχείο, η συσκευή σαρώνει μόνο τα έγγραφα που είναι τοποθετημένα στη γυάλινη επιφάνεια του σαρωτή. Τα έγγραφα που είναι τοποθετημένα στο ADF δεν σαρώνονται. Για σάρωση από το ADF επιλέξτε Προσαρμοσμένη εισαγωγή από το μενού Αρχείο.

Adobe Acrobat 7.0

Όταν εκτυπώνετε ένα έγγραφο PDF στο Acrobat 7.0 με ανάλυση 600 dpi ή μεγαλύτερη, τα πλαίσια κειμένου λείπουν από την εκτύπωση. Για να εκτυπώσετε σωστά έγγραφα του Acrobat 7.0, αλλάξτε την ανάλυση στα 300 dpi.

### 5. Λήψη περισσότερων πληροφοριών

#### Αφίσα εγκατάστασης:

Περιλαμβάνει εύκολες οδηγίες με εικόνες για τη γρήγορη εγκατάσταση της συσκευής.

#### Οδηγός έναρξης:

Περιλαμβάνει οδηγίες για την εγκατάσταση της συσκευής και περιγραφή των μερών της συσκευής.

#### Οδηγός χρήσης:

Περιλαμβάνει πληροφορίες προϊόντος και υποστήριξης.

Είναι διαθέσιμος στο φάκελο "Docs" του Starter CD. Για να δείτε το αρχείο CHM, ο υπολογιστής σας θα πρέπει να διαθέτει Microsoft Windows και Internet Explorer έκδοσης 4.01 ή μεταγενέστερης.

#### Τοποθεσία web:

Η σύνδεση http://www.hp.com/support/ σας μεταφέρει στην τοποθεσία web της υπηρεσίας υποστήριξης της HP για τις πιο πρόσφατες πληροφορίες λογισμικού, προϊόντων, λειτουργικού συστήματος, υποστήριξης και άλλα.

### 6. Νομικές δηλώσεις

Σημειώσεις για τα εμπορικά σήματα

Οι ονομασίες Adobe και Acrobat είναι εμπορικά σήματα της εταιρίας Adobe Systems Incorporated.

Η ονομασία Corel είναι εμπορικό σήμα ή εμπορικό σήμα κατατεθέν της Corel Corporation ή της Corel Corporation Limited.

Οι ονομασίες Intel και Itanium είναι εμπορικά σήματα ή εμπορικά σήματα κατατεθέντα της Intel Corporation ή θυγατρικών αυτής στις Η.Π.Α. και σε άλλες χώρες.

Οι ονομασίες Microsoft, Windows και Windows XP είναι σήματα κατατεθέντα στις Η.Π.Α. της Microsoft Corporation.

Πνευματικά δικαιώματα

© 2007 Copyright Hewlett-Packard Development Company, L.P.

Απαγορεύεται η αναπαραγωγή, η διασκευή ή η μετάφραση χωρίς προηγούμενη γραπτή άδεια, εκτός απ' όσα επιτρέπονται σύμφωνα με τους νόμους περί πνευματικής ιδιοκτησίας.

Οι πληροφορίες που περιέχονται στο παρόν μπορούν να αλλάξουν χωρίς προειδοποίηση.

Οι μόνες εγγυήσεις για τα προϊόντα και τις υπηρεσίες της ΗΡ διατυπώνονται στις ρητές δηλώσεις εγγύησης που συνοδεύουν αυτά τα προϊόντα και αυτές τις υπηρεσίες. Τίποτα απ' όσα αναφέρονται στο παρόν δεν πρέπει να θεωρηθούν ότι αποτελούν πρόσθετη εγγύηση. Η ΗΡ δεν φέρει ευθύνη για τεχνικά ή συντακτικά σφάλματα ή παραλείψεις στο παρόν.